করতোয়া নদী
করতোয়া নদী বর্তমানে ভারতের পশ্চিমবঙ্গের জলপাইগুড়ি জেলায় উৎপত্তি লাভ করেছে। অতঃপর এই নদীর জলধারা বাংলাদেশের পঞ্চগড় জেলার তেতুলিয়া উপজেলার ভোজনপুর ইউনিয়ন দিয়ে বাংলাদেশে প্রবেশ করেছে এবং দিনাজপুর সদর উপজেলার সরকারপুর ইউনিয়ন পর্যন্ত প্রবাহিত হয়ে আত্রাই নদীতে পতিত হয়েছে।
কর্ণতলী নদী
কর্ণতলী নদীটি ঢাকা জেলাধীন সাভার উপজেলার সাভার পৌরসভা এলাকায় প্রবহমান ধলেশ্বরী নদী (বংশী নদী) থেকে উৎপত্তি লাভ করে ক্রমশ দক্ষিণ-পূর্ব দিকে একই উপজেলার আমিনবাজার পর্যন্ত প্রবাহিত হয়ে তুরাগ নদীতে পতিত হয়েছে।